KOKKULEPE nr 1.1-4/2023/616

Tallinnas /hiliseima digitaalallkirja kuupäev

**Elering AS** (edaspidi võrguettevõtja), asukoht Kadaka tee 42, 12915 Tallinnas, registrikood 11022625, keda esindab volikirja alusel liinide käidu talituse juhataja Andrus Veeleid, ühelt poolt,

ja

kinnistu omanik**Riigimetsa Majandamise Keskus** (edaspidi omanik), keda esindab juhatuse 01.09.2020 otsusega nr 1-32/73 kinnitatud „RMK looduskaitseosakonna põhimääruse“ alusel osakonna juhataja Kaupo Kohv, teiselt poolt,

keda nimetatakse edaspidi pool või ühiselt pooled,

sõlmisid käesoleva kokkuleppe alljärgnevas:

# KOKKULEPPE ESE

## Kokkuleppe esemeteks on omanikule kuuluval Permiskülas Alutaguse vallas Permisküla metskond 129 kinnistul (katastriüksus nr 22901:007:0257) asuva Viru-Mustvee 330 kV õhuliini L352 visangute 74 – 75 ja Smolnitsa külas Alutaguse vallas Permisküla metskond 76 kinnistul (katastriüksus nr 12201:002:0676) asuva Viru-Mustvee 330 kV õhuliini L352 visangute 114 - 115 kaitsevööndis taimestiku kasvatamiseks, mis on kooskõlas sõlmitava kokkuleppega ja õigusaktidega.

## Viru-Mustvee 330 kV õhuliini L352 visangute 74 – 75 ja 114 - 115 kaitsevööndis on taimestiku kasvatamine **lubatud õhuliini külgalal ja sihil** võttes arvesse järgmist:

### Viru-Mustvee 330 kV õhuliini L352 kaitsevööndi ulatus on 40 (nelikümmend) meetrit mõlemal pool liini telge;

### **Külgala** on ala, mis algab 22 (kahekümne kahe) meetri kauguselt õhuliini teljest. Külgalal tohib kasvatada taimestiku kuni 10 (kümne) meetri kõrguseks;

### **Siht** paikneb kaitsevööndi keskel piki õhuliini telge, mis ulatub 22 (kahekümne kahe) meetri kaugusele kummalegi poole liini teljest. Sihil tohib kasvatada kuni 3 (kolme) meetri kõrgust taimestikku;

### Õhuliini mastidele ning mastielementidele on lähemale kui 5 (viis) meetrit taimestiku (sh kuuskede) istutamine ja kasvatamine rangelt keelatud.

### Sihil on keelatud puude ladustamine ning raidmete koondamine hunnikutesse, mis on kõrgemad kui 2 (kaks) meetrit.

## Käesoleval kokkuleppel on järgmised lisad, mis on kokkuleppe lahutamatuks osaks:

### Lisa 1 – Õhuliini kaitsevöönd ja taimestik

### Lisa 2 – Selgitav joonis õhuliini külgala ja sihi kohta

### Lisa 3 – Kaitsevööndite puittaimestikust puhastamise ja raietööde nõuded

# POOLTE KOHUSTUSED

## **Võrguettevõtja** on kohustatud:

### taluma omaniku poolt taimestiku kasvatamist Viru-Mustvee 330 kV õhuliini L352 visangute 74 – 75 ja 114 - 115 kaitsevööndis juhul, kui ei rikuta käesoleva kokkuleppe, selle lisade ja seadusest tulenevaid tingimusi;

### teostama Viru-Mustvee 330 kV õhuliini L352 kaitsevööndi sihil, mis on sätestatud kokkuleppe punktis 1.2.3, reservatsioonideta hooldustöid juhul, kui seal kasvav taimestik on kõrgem kui 3 (kolm) meetrit. Reservatsioonideta hooldustööd tähendavad, et võrguettevõtjal on õigus langetada kogu sihil kasvav taimestik;

### teostama Viru-Mustvee 330 kV õhuliini L352 kaitsevööndi külgalal, mis on sätestatud kokkuleppe punktis 1.2.2, reservatsioonideta hooldustöid juhul, kui seal kasvav taimestik on kõrgem kui 10 (kümme) meetrit. Reservatsioonideta hooldustööd tähendavad, et võrguettevõtjal on õigus langetada külgalal kasvav 10 (kümne) meetri kõrgune ja kõrgem taimestik;

### kooskõlastama omanikuga langetatud taimestiku ladustamise koha juhul, kui võrguettevõtja on kohustatud rakendama käesoleva kokkuleppe punkti 2.1.2-2.1.3. ja teavitama omanikku hooldustööde lõpetamisest;

### teostama punktides 2.1.2 ja 2.1.3 nimetatud tööd oma tööjõu ja vahenditega.

## **Omanik** on kohustatud:

### Järgima taimestiku kasvatamisel käesolevas kokkuleppes toodud piiranguid taimestiku (sh puud ja põõsad) kõrgusele;

### tagama õhuliinile igakülgse juurdepääsu;

### taimestiku kasvatusala tähistama ajas kestvate, ilmastikukindlate ning ümbritsevast selgesti eristuvate postidega;

### paigaldama õhuliini kaitsevööndisse mõlemale poole omaniku poolt hooldatava ala kohta ilmastikukindlast materjalist teadetetahvli. Teadetetahvlil peab olema loetavas vormis info kasvatatavast taimestikust ning selles osas hooldust tegeva isiku kontaktid (isiku nimi ja/või ettevõtte nimi; telefoninumber ja e-posti aadress);

### esitama võrguettevõtjale taotluse elektripaigaldise kaitsevööndis tegutsemiseks juhul, kui sihil langetatakse kõrgemat kui 3 (kolme) meetrist taimestikku ja/või teostatakse külgalal raietöid;

### arvestama ja nõustuma asjaoluga, et elektripaigaldise edukaks ja igakülgseks hoolduseks võib tekkida vajadus (eelkõige käesoleva kokkuleppe punktides 2.1.2-2.1.3 sätestatud juhtudel) õhuliini kaitsevööndis kasvava taimestiku eemaldamiseks ning eemaldatud taimestiku maksumust võrguettevõtja ei kompenseeri;

### võimaldama hooldustööde teostamist õhuliini kaitsevööndil võrguettevõtja töövõtja poolt juhul, kui ei ole järgitud käesolevas kokkuleppes sätestatud tingimusi taimestiku kasvatamise osas;

### vältima elektripaigaldise kahjustamist või kahjustumise ohu tekkimist, sh töövõtjate ja alltöövõtjate poolt;

### elektripaigaldise kahjustamise või kahjustumise ohu korral rakendama abinõusid edasise kahju ärahoidmiseks ja viivitamata teavitama tekkinud olukorrast võrguettevõtjat;

### teavitama võrguettevõtjat esimesel võimalusel käesoleva kokkuleppe esemeks oleva kinnistu võõrandamisest ja esitama võrguettevõtjale uue omaniku nime ja kontaktandmed.

# TASU

## Pooled on kokku leppinud, et käesoleva kokkuleppe alusel teostatavate tegevuste eest tasu maksmist ei toimu.

# POOLTE KONTAKTISIKUD

## Kokkuleppe täitmisega seotud küsimuste lahendamiseks, välja arvatud kokkuleppe tingimuste muutmine, nimetavad pooled järgmised kontaktisikud:

### Võrguettevõtja kontaktisikuks objektidel kokkuleppega ja töödega seotud üldistes küsimustes on Urmas Jõesaar, telefon +372 512 9808, e-posti aadress urmas.joesaar@elering.;

### Omaniku kontaktisikuks on Helen Tuusti, telefon 56995393, e-posti aadress helen.tuusti@rmk.ee

# TEATED

## Kõik kokkuleppe ja selle täitmisega seotud teated loetakse kooskõlas kokkuleppega esitatuks, kui need on antud teisele poolele üle allkirja vastu või edastatud kokkuleppes nimetatud aadressile kirja või e-posti teel või sidevahendi numbril (välja arvatud juhul, kui kokkuleppe või seadusega on ette nähtud tahteavalduse edastamine ainult kirjalikult).

## Pool kohustub teatama teisele poolele oma kontaktandmete muutumisest 3 (kolm) tööpäeva enne nende muutumist. Teatamata jätmisel loetakse teade nõuetekohaselt esitatuks kokkuleppes nimetatud või pärast kokkuleppe sõlmimist teisele poolele teatatud aadressil või sidevahendi numbril.

# PRETENSIOONID

## Omanik kohustub esitama võrguettevõtja poolt teostatud hooldustöödega seotud põhjendatud pretensioonid võrguettevõtjale mitte hiljem kui 6 (kuue) kuu jooksul arvates hooldustöö lõpetamise päevast.

# VASTUTUS

## Hooldustööde teostamise käigus langetatud, laasitud, sortimenti lõigatud ja kinnistu piirile kokku veetud ning virnastatud puud ja raidmed kuuluvad kinnistu omanikule ja võrguettevõtja nende säilimise eest ei vastuta.

## Kokkuleppest või seadusest tulenevate kohustuste täitmata jätmise eest või mittenõuetekohase täimisega teisele poolele tekitatud kahju eest kannavad pooled vastutust otsese varalise kahju ulatuses.

## Hooldustööde teostamist ega hooldustööde nõuetekohasest teostamisest tulenevaid tagajärgi ei käsitleta omanikule tekitatud kahjuna.

# VÄÄRAMATU JÕUD

## Kokkuleppest tulenevate kohustuste mittetäitmist või mittenõuetekohast täitmist ei loeta kokkuleppe rikkumiseks, kui selle põhjuseks olid vääramatu jõu asjaolud, mille saabumist pooled kokkuleppe sõlmimisel ei näinud ette ega võinud ette näha.

# KOKKULEPPE MUUTMINE JA LÕPPEMINE

## Kokkulepet võib muuta üksnes poolte kirjaliku kokkuleppega, kui käesolevast kokkuleppest või seadusest ei tulene teisiti.

## Kokkulepe lõpeb:

### kokkuleppe lõpetamisel poolte kokkuleppel;

### erakorraliselt võrguettevõtja poolt omanikule kirjalikku taasesitamist võimaldavas vormis tahteavalduse esitamisega juhul, kui omanik rikub kokkuleppest tulenevat kohustust ega ole vastavat rikkumist kõrvaldanud või lõpetanud ka võrguettevõtja poolt antud täiendava tähtaja jooksul, mis ei ole lühem kui 5 (viis) kalendripäeva;

### muul seaduses sätestatud juhul.

# LÕPPSÄTTED

## Kokkuleppe allkirjastamisega lubab omanik võrguettevõtjal kasutada oma kontaktandmeid kokkuleppe täitmiseks vajalikul moel, sh edastama neid enda alltöövõtjatele.

## Kokkuleppest tulenevad vaidlused lahendavad pooled läbirääkimiste teel. Kokkuleppe mittesaavutamisel lahendatakse vaidlus Harju Maakohtus.

## Kokkulepe jõustub selle allkirjastamisest poolte poolt ning on allkirjastatud digitaalselt.

POOLTE REKVISIIDID

Võrguettevõtja Omanik

Elering AS Riigimetsa Majandamise Keskus

Kadaka tee 42 , Mõisa 3, Sagadi küla, Haljala vald,

12915 Tallinn, 45403 Lääne-Viru maakond

reg.kood 11022625 reg. kood 70004459

tel 71 51 222 tel 676 7500

e-mail:info@elering.ee e-mail: rmk@rmk.ee

Võrguettevõtja esindaja: Omanik:

…………………………… ………………………….