Teenuse kirjelduse Lisa 1

**KAITSEVÖÖNDITE PUITTAIMESTIKUST PUHASTAMISE JA RAIETÖÖDE NÕUDED**

Sisukord

[1. Mõisted 1](#_Toc502739313)

[2. Üldised nõuded 4](#_Toc502739314)

[3. Kaitsevööndi puhastamise nõuded 4](#_Toc502739315)

[4. Nõuded kasvava metsa hindamisele ja raiutava ala tähistamisele 6](#_Toc502739316)

[5. Nõuded raietöödele 6](#_Toc502739317)

[6. Ohutusnõuded 7](#_Toc502739318)


[7. Hädaolukorrad 8](#_Toc502739319)

Käesolev dokument kirjeldab puittaimestikust puhastamise ja raietööde nõudeid Elering AS elektriliinide, gaasitorustike ja andmesidekaablite kaitsevööndis. Dokument on mõeldud juhindumiseks Elering AS käidukorraldajatele, hoolduse korraldajatele ja koostööpartneritele.


# Mõisted

Mõisteid kasutatakse ainult käesoleva hanke tähenduses ning need ei ole metsaseadusega kooskõlas.

* 1. **Elektriliin** tähendab Elering AS õhu- ja kaabelliini.
  2. **Õhuliini kaitsevöönd** on maa-ala ja õhuruum, mida piiravad mõlemal pool piki liini telge paiknevad mõttelised vertikaaltasandid ning mille ulatus mõlemal pool liinitelge:
* 35 - 110 kV pingega liinide korral on 25 meetrit:
* 330 kV pingega liinide korral on 40 meetrit.
  1. **Maakaabelliini kaitsevöönd** on piki kaabelliini kulgev ala, mida mõlemalt poolt piiravad liini äärmistest kaablitest 1 meetri kaugusel paiknevad mõttelised vertikaaltasandid.
  2. **Gaasitorustike kaitsevöönd** ulatub mõlemale poole gaasitorustikku ning sõltub torustiku läbimõõdust:
* D-kategooria gaasipaigaldise nimiläbimõõduga <200 mm torustiku korral torustiku keskjoonest 3 meetrit;
* D-kategooria gaasipaigaldise nimiläbimõõduga ≥200 mm ja <500 mm torustiku korral torustiku keskjoonest 5 meetrit;
* D-kategooria gaasipaigaldise nimiläbimõõduga ≥500 mm torustiku korral torustiku keskjoonest 10 meetrit.
  1. **Kaitsevööndi puhastamine** tähendab mitte väärindava puittaimestiku eemaldamist, milleks on võsa, puud ja põõsad mille kõrgus on <=8m ning mille rinnasdiameeter on <=10cm ja mis kasvab Elering AS kuuluvate elektriliinide, gaasitorustike ja gaasi andmesidekaablite kaitsevööndis.
  2. **Üksik puu** tähendab üksikut(uid) puud (puid), mille kõrgus on >= 8m ja/või mille rinnasdiameeter >= 10cm, kasvutihedusega kuni 20 puud 1 ha kohta. Kasvutihedus üle 20 puu 1 ha kohta tähendab raadamist.
  3. **Mets** tähendab puid, mis on kõrgemad, kui 8m ja mis kasvavad Elering AS elektriliinide või gaasitorustike ja gaasi elektrikaabelliinide kaitsevööndis.
  4. **Raidmed** on oksad, ladvad, raielangile jäänud tüvepuit, raiutud järelkasv ja raiutud alusmets.
  5. **Energiapuit** tähendab raidmeid, tüvesid ja ümarpuitu, mida kasutatakse hakkpuidu tootmiseks.
  6. **Külgala**. Õhuliinide puhul on külgala sihi ja kaitsevööndi välisserva vaheline ala:
* 330 )kV – 18 m sihi servast
* 110 kV – 9 m sihi servas



* 1. **Siht.** Elektriliinide puhul on siht ala piki elektriliini, mis ulatub:
* 330 kV – 22 m kummalegi poole õhuliini telge
* 110 kV – 16 m kummalegi poole õhuliini telge
  1. **Hooldustöö** tähendab Tellija nimel teavituskirjade edastamist kinnistuomanikele taas esitletavas vormis, liini kaitsevööndi puhastamist taimestikust, puude raiet ning tellimusel raieala koristamist.
  2. **Kaitsevööndi puhastamine (raidmed ühtlase kihina maas)** tähendab võsa-, puude- ja põõsaste lõikust ja raidmete ühtlase kihina maha jätmist Elering AS elektriliinide ja gaasitorustike ja/või elektrikaabelliinide kaitsevööndis.
  3. **Kaitsevööndi puhastamine (kohapeal purustamisega)** tähendab võsa-, puude- ja põõsaste lõikust ja raiejäätmete purustamist hakkepuidu purustis (mastide seest ja ümber tuleb võsa lõigata käsitsi ning tekkinud raidmed käidelda purustamise teel). Purustamisel on lubatud ainult üksikute väikesemõõduliste puidutükkide tekkimine (suurim puidutüki mõõde mitte rohkem kui 10 cm). Purustatud materjal tuleb utiliseerida või laotada ühtlase kihina maha.
  4. **Kaitsevööndi puhastamine puittaimestikust (pinnalt freesimine)** tähendab võsa-, puude- ja põõsaste lõikust spetsiaalsete võsa- või kännufreeside või kettmehhanismide kaasabil (mastide seest ja ümber tuleb võsa lõigata käsitsi ning tekkinud raidmed käidelda purustamise teel).[[1]](#footnote-1)
  5. **Kaitsevööndi puhastamine ohtlikust puittaimestikust** tähendab käidukorraldaja poolt kiirkorras tellitavat võsa lõikust elektriliinile rikkeohtliku olukorra tekitamise vältimiseks, mis tuleb kõrvaldada 48 tunni jooksul alates vastava tellimuse (teate) saamisest, kusjuures töö ei kuulu eelnevalt kooskõlastamisele. Võsa lõigatakse vahetult juhtmete alt tunnelisse kogu visangu ulatuses 5 m äärmisest juhtmest.

- - - Kaitsevöönd 

----- Juhtmed

**xxxxxxx** Taimestikuga kaetud ala

**//////** Lõigatav taimestik

* 1. **Raadatud ja või võsastunud ala ettevalmistamisel haritavaks põllumaaks** on kändude, raidmete, metsamaterjali ja vajadusel kasvava puittaimestiku freesimine või kändude juurimine hüdraulilise haaratsiga. Maapind peab olema 25-30cm sügavuseni vaba kändudest, raidmetest, metsamaterjalist ja vajadusel ka kasvavast puittaimestikust ning lõppfaasina peab pinnas olema kobestatud põlluharimiseks sobiva sügavuseni. Lubatud on ainult üksikute väikesemõõduliste puidutükkide (suurim puidutüki mõõde mitte rohkem kui 10 cm) täielikult likvideerimata jäämine.1
  2. **Raadatud ja või võsastunud ala ettevalmistamine niidetavaks põllumaaks** on kändude, raidmete, metsamaterjali ja vajadusel kasvava puittaimestiku maapinnaga tasaseks freesimine või ka kändude juurimine hüdraulilise haaratsiga. Freesida, juurida, koristada ja utiliseerida tuleb kogu tööalal asuv puitmaterjal (nii raiutud kui raiumata puit) tasemel milline võimaldab niidukitega niitmist.1
  3. **Üksikute puude eemaldamine** tähendab puu (puude) langetamist, laasimist ja järkamist 3 meetristeks nottideks. Raidmeid käideldakse vastavalt tellimusele.
  4. **Puude eemaldamine** tähendab puude, kõrgusega >= 8m ja/või mille rinnasdiameeter >= 10cm, kasvutihedusega üle 20 puu 1 ha kohta, langetamist, laasimist ja järkamist sortimenti, mis ei ole raadamine. Raidmed käideldakse vastavalt tellimusele.
  5. **Heki kärpimine** tähendab liinikaitsevööndis kasvava heki kärpimist. Heki kärpimine toimub reeglina kogu kaitsevööndi ulatuses.
  6. **Puu kärpimine** tähendab üksikute juhtmele ohtlikult lähedal olevate okste lõikust.
  7. **Masti ümbruse puhastamine puittaimestikust** tähendab üksikute võsastunud masti ümbruste puhastamist võsast (põllud, heinamaad ja linnatingimused). Mastide seest ja ümbert tuleb koristada langetatud puittaimestik.
  8. **Raiealal raidmete koondamine hunnikusse ja/või vaalu** tähendab kaitsevööndi puhastamise käigus tekkinud puittaimestiku ja/või raietööde käigus tekkinud puittaimestiku ja/või raidmete koondamist hunnikutesse või vaalu. Hunnikud ja vaalud ei tohi paigaldada õhuliinide kaitsevööndisse õhuliini juhtme projektsioonist maapinnale, lähemale kui:
* 110kV õhuliinide puhul 6 m õhuliini äärmisest juhtmest.
* 330kV õhuliinide puhul 7,5 m õhuliini äärmisest juhtmest.
  1. **Raieala raidmete koristamine** tähendab kaitsevööndi puhastamisel tekkinud puittaimestiku ja/või raietööde käigus tekkinud langetatud puittaimestiku ja/või raidmete koristamist ja utiliseerimist ja/või virnastamist energiapuidu hunnikusse.
  2. **Kasvava metsa hindamine** tähendab elektriliini või gaasitorustiku kaitsevööndi piiride märgistamist, katastriüksuste piiride märgistamist kaitsevööndi ulatuses, kõigi kaitsevööndis kasvavate puude hindamist või kinnistuomaniku nõudmisel kaitsevööndis kasvavate elektriliinile või gaasitorustikule ohtlike/üksikute puude hindamist, puude tagavara ja raiumisel saadava sortimendi mahu hindamist, raadatava pindala määramist.
  3. **Kokkuleppe sõlmimine** tähendab kinnistuomanikuga raadamistöödeks vastava kokkuleppe sõlmimist. Kinnistuomanikega sõlmitava kokkuleppe vormi annab Hankija.
  4. **Raadamine** tähendab puude langetamist (erandolukorras üksikute puude langetamist) laasimist, sortimenti lõikamist ja alusmetsa raiet kogu elektriliini või gaasitorustiku kaitsevööndi ulatuses ning metsamaterjali kokkuvedu. Raidmed tuleb jätta hunnikusse, vaalu või ühtlase kihina maha. Raadamine ei tähenda maa sihtotstarbe muutmist ega kändude juurimist.
  5. **Raadamine raidmete koristamisega** tähendab puude langetamist (erandkorras üksikute puude langetamist), laasimist, sortimenti lõikamist ja alusmetsa raiet kogu elektriliini või gaasitorustiku kaitsevööndi ulatuses, ning metsamaterjali kokkuvedu. Raadamise käigus tekkinud raidmed tuleb koristada, ära vedada ja virnastada kinnistu piirini kinnistuomanikuga kokkulepitud kohta. Raadamine ei tähenda maa sihtotstarbe muutmist ega kändude juurimist.
  6. **Kokkuvedu** tähendab metsamaterjali, energiapuidu, raidmete vedu raielangilt ja/või liinikaitsevööndi puhastamisest tekkinud taimestiku vedu kinnistuomanikuga sõlmitud kokkuleppes näidatud kohta antud kinnistu piires või lähimasse väljaveo kohta, kuid mitte kaugemale kui 2km kaugusele raietööde asukohast.
  7. Rohttaimestiku niitmine tähendab kaitsevööndi terves laiuses niitmist (sh gaasitrassi märketulpade ümbert) või objektide ümbruste ning juurdesõiduteede äärte niitmist - ühtlase kihina maha või multsimist selleks ette nähtud seadmetega, mis ei ole freesimine.

# Üldised nõuded

* 1. Pidage meeles, et Te töötate kinnistutel, mis kuuluvad eraomandisse või riigile.
  2. Liiklusvahenditega sõitmine väljaspool avalikke ja avalikuks kasutamiseks olevaid teid, tuleb kooskõlastada maaomanike ja kohaliku RMK metskonna töötajatega.
  3. Täitke liini kaitsevööndites elektriohutusnõudeid. Reeglina on elektriliinid, mille kaitsevööndis hooldustööd toimuvad, pingestatud ja on seega potentsiaalsed elektriohu allikad.
  4. Õhuliini kaitsevööndis võivad töötada masinad, mille kõrgus transpordi ja töö asendis on <=3,5m maapinnast, juhul, kui see osutub kõrgemaks, siis tuleb antud masina liikumine ja töötamine õhuliini kaitsevööndis kooskõlastada vastava piirkonna liinide käidukorraldajaga.
  5. Täitke gaasitorustike kaitsevööndites viibimisel gaasitorustike kaitsevööndite ohutusnõudeid. Reeglina on gaasitorustik või selle armatuur gaasi rõhu all, mille kaitsevööndites hooldustööd toimuvad ja on seega potentsiaalse ohu allikad. Hooldustööde läbiviimisel gaasitorustikel ja üldjuhul sellega paralleelselt kulgeval andmeside kaablil tehnikaga sõita ei tohi, ülesõidud ehitada raiejäätmetest, millised tööde lõppedes tuleb eemaldada.
  6. Igasuguse prahi jätmine loodusesse on keelatud.

# Kaitsevööndi puhastamise nõuded

* 1. Raietöid tohivad läbi viia üksnes vastava väljaõppega töötajad. Kõik töötajad peavad olema läbinud ohutusalase juhendamise ja oskama anda esmaabi.
  2. Kändude kõrgus kaitsevööndites ei tohi võsa puhul olla mitte rohkem kui 15 cm. Raadatud ja/või võsastunud ala ettevalmistamisel põllumaaks on lubatud ainult üksikute väikesemõõduliste puidutükkide (suurim puidutüki mõõde mitte rohkem kui 10 cm) täielikult likvideerimata jäämine.
  3. Teed, jõed, ojad, kraavid ja orvandid peavad olema langetatud puudest puhastatud. Sama kehtib ka masti kupitsate ja mastide ümbruse kohta 5 meetri ulatuses masti elemendist. Jõgedesse, ojadesse, kraavidesse jt veekogudesse sattunud raidmed tuleb sealt kohe eemaldada.
  4. Elektriliini või gaasitorustiku kaitsevööndiga piirnev maa tuleb raietööde käigus sinna langenud puudest ja raidmetest puhastada.
  5. Kütuse- ja määrdeainetega ümberkäimisel tuleb vältida nende valgumist pinnasesse või vette.
  6. Kasutada tuleb ainult kvaliteetset kütust ja tehniliselt korras lõikureid ning kindlale margile ettenähtud saekette või –kettaid.
  7. Kütusekanistrid peavad olema terved, töökorras tihenditega ja hoolikalt suletud.
  8. Vältida tuleb kütuse hoidmist ja saagide tankimist lähemal kui 10 meetrit liini äärmisest juhtmest või gaasiarmatuuri sõlmest, kraavidest, ojadest, jõgedest, järvedest ja muudest veekogudest.
  9. Vältida tuleb mälestiste ning kultusekohtade, matusepaikade ja mälestusmärkide kahjustamist ning risustamist raidmetega.
  10. Pärast tööd tuleb üle vaadata tööpiirkond ja veenduda, et kõik on korras.
  11. Erisused. Erisust võib kohaldada taimestikule, mis on liinielementidest vähemalt 3 m kaugusel ega kahjusta oma kasvukohal liinielementide säilivust või juurdepääsu rikkekohale. Erisused on toodud järgnevas loetelus:
      1. Madalakasvuline hekk, põõsas(d) või puu(d)

Haljasaladel, väärtuslikel metsaaladel, raudteede ja maanteede ning veekogude kaitsevööndeis, mis asub juhtme maapinnaprojektsioonile lähemal ja mille kõrgus on juhtme minimaalsest maagabariidist väiksem kui:

* 4,5 m – 330 kV,
* 3 m – 110 kV.

Juhtmeprojektsioonist kaugemale jääv taimestik võib olla 1 m võrra kõrgem.

* + 1. Viljapuu(d)

Viljapuu(d), mis asub juhtme maapinnaprojektsioonile lähemal ja mille kõrgus on juhtme minimaalsest maagabariidist väiksem kui:

* 5,5 m – 330 kV,
* 4 m – 110 kV.

Juhtmeprojektsioonist kaugemale jääv taimestik võib olla 1 m võrra kõrgem.

* + 1. Väärispuud

Väärispuudeks loetakse haruldast liiki või kõvalehtpuid (rõngassooneline lehtpuu, milleks on tamm, saar, vaher, jalakas, künnapuu) õuealal.

Väärispuud, mille võra ei ole äärmisele faasijuhtmele lähemal, kui:

* 11 m - 110 kV,
* 12 m – 330 kV

ning mille ohtu langemiseks liinile on hinnatud lähtuvalt puu liigist, tervislikust seisukorrast ja tüve(de) suunast liini suhtes.

# Nõuded kasvava metsa hindamisele ja raiutava ala tähistamisele

* 1. Elektriliini ja gaasitorustike kaitsevööndis kasvava metsa hindamine seisneb kõigi kaitsevööndis kasvavate puude tagavara ja raiumisel saadava sortimendi mahu hindamises ning raiutava ala pindala määramises.
  2. Raiutava ala tähistamine looduses:
     1. Elektriliini kaitsevööndi piir (330 kV õhuliinidel 40 m ja 110 kV õhuliinil 25 m liini teljest mõlemale poole) tuleb tähistada looduses punase vertikaalse värvi-triibuga ümber puutüve rinnaskõrgusel.
     2. Gaasitorustike kaitsevööndi piir tuleb looduses tähistada punase värviringiga ümber puutüve rinnas kõrgusel. Kaitsevööndite ulatused on toodud Ehitusseadustiku § 70 lg 8 alusel kehtestatud määruses nr 73 „Kaitsevööndi ulatus, kaitsevööndis tegutsemise kord ja kaitsevööndi tähistusele esitatavas nõuded“.
     3. Katastriüksuste piirid tuleb looduses tähistada sinise märkevärviga puudel või sinise märgendiga (märkelindiga). Katastriüksuse piiri ei ole vaja tähistada, kui piiriks on kõlviku piir või mõni muu joonobjekt.
     4. Juhul kui lõigatakse ainult ohtlikke/üksikuid puid tuleb need tähistada kahe ümmarguse punase värvimärgiga puude õhuliini ja gaasitorustiku poolsel küljel.
     5. Kinnistu omaniku ja tellija vahelisel erikokkuleppel kasvama jäetavad puud tuleb tähistada märkelindiga ümber tüve.
     6. Tähistamisel on lubatud kasutada ainult fluoresseeruvaid selleks ettenähtud metsamärke värve, kusjuures värvikihi paksus peab kindlustama selle säilivuse vähemalt 1 aastaks.

# Nõuded raietöödele

* 1. Kõik langetatud puud tuleb laasida, järgata eelnevalt kinnistuomanikuga kokkulepitud mõõtu ja sortimenti, kokku vedada antud kinnistu piires või lähimasse väljaveo kohta, kuid mitte kaugemale kui 2km kaugusele raietööde asukohast ning virnastada sortimentide kaupa.
  2. Üle 30 cm rinnasdiameetriga puude kännud ei tohi olla kõrgemad kui 2/3 puu rinnasdiameetrit.
  3. Alla 30 cm rinnasdiameetriga puude kännud ei tohi olla kõrgemad kui 15 cm.
  4. Kõik piire tähistavad puud peavad jääma kasvama.
  5. Väljaspool liini kaitsevööndit on igasugused raietööd keelatud.
  6. Elektriliinide kaitsevööndi raiutud ala tuleb korrastada selliselt, et raidmed on kogutud hunnikutesse, vallidesse või energiapuit kokku vedada virnadesse kui kinnistu omanikuga ei ole kokku lepitud teisiti.
  7. Gaasitorustike ja maakaabelliinide kaitsevööndis raiutud ala tuleb koristada raidmetest, need kinnistute piires kokku koguda ja ära vedada või purustada vastavalt kinnistu omanikuga kokkulepitule.
  8. Puidu virnad, raidmete vallid ja hunnikud ei tohi paikneda õhuliini sihi alas (punkt 1.11)
  9. Vallid ja hunnikud elektriliini kaitsevööndis ei tohi paikneda metsale lähemal kui 10m.
  10. Gaasitorustike ja maakaabelliinide kaitsevööndites puidu virnade, raidmete vallide ja hunnikute tekitamine ei ole lubatud.
  11. Jõgedesse, ojadesse, kraavidesse jt veekogudesse sattunud raidmed tuleb sealt kohe eemaldada.
  12. Elektriliini ja gaasitorustiku kaitsevööndiga piirnev maa tuleb raietööde käigus sinna langenud puudest ja raidmetest puhastada.
  13. Vältida tuleb kütuse hoidmist ja saagide tankimist lähemal kui 10 meetrit liini äärmisest juhtmest või gaasiarmatuuri sõlmest, kraavidest, ojadest, jõgedest, järvedest ja muudest veekogudest.
  14. Paigaldada tuleb tahvel töövõtja nime, vastutava isiku nime ja kontaktandmetega tööpiirkonda viiva tee serva.
  15. Vältida tuleb mälestiste ning kultusekohtade, matusepaikade ja mälestusmärkide kahjustamist ning risustamist raidmetega.
  16. Pärast tööd tuleb üle vaadata tööpiirkond ja veenduda, et kõik on korras.

1. **Energiapuidu käitlemine**
   1. Raidmetel, mida soovitakse hakkepuiduks välja vedada, ei tohi traktoritega

sõita. Traktoriga raiejäätmetel sõitmisel satuvad sinna muld ja kivid ning see lõhub hakkurit.

* 1. Kogupuidu koondamiseks kasutada kokkuveotraktorit või mõnda muud metsaveotraktorit. Kogupuiduks nimetatakse laasimata puutüvesid.
  2. Raidmed koondatakse reeglina metsaveotraktoriga tee äärde kõrgetesse kuhjadesse kinnistu piires, v.a punktis 5 toodud erisused.
  3. Raidmed peavad olema paigutatud hunnikusse ühesuunaliselt, see tähendab

lõikepinnad ühele poole.

* 1. Hakkematerjal tuleb ladustada nii, et ruumi jääks kahele masinale kõrvuti töötamiseks.
  2. Ladustamiseks sobib hästi kasutada muu metsamaterjali all olnud laoplatsi.
  3. Kõigepealt tuuakse raielangilt välja sortimendid (palgid, paberid, puit jne)

ning kui need on ära viidud, siis raiejäätmed.

# Ohutusnõuded

* 1. Raietöödeks elektriliini kaitsevööndis peab olema Elering AS piirkondliku käidukorraldaja poolt väljastatud luba elektriliini kaitsevööndis töötamiseks.
  2. Raietöödeks gaasitorustike kaitsevööndis peab olema Elering AS piirkondliku hoolduskorraldaja poolt väljastatud luba kaitsevööndis töötamiseks.
  3. Raietööline peab kandma nõuetekohast turvavarustust.
  4. Kõik objektil raietööde ajal viibivad isikud peavad kandma kiivrit ja helkurvesti.
  5. Raietöölis(t)el peab kaasas olema esmaabipakend ning mobiiltelefon.
  6. Kõrvaliste isikute viibimise ajaks peatatakse töö objektil.
  7. Enne töötoimingu sooritamist (puu langetamist) tuleb veenduda tööde ohutuses, puu tuleb langetada kas piki liini või metsa s.t. liinile vastupidises suunas. Liinisuunas on puude langetamine rangelt keelatud.
  8. Puid võib langetada pingestatud õhuliini läheduses juhul, kui puu ei saa langedes läheneda pingestatud juhtmele lähemale kui 5 m.
  9. Kui puu sattus juhtmele nii lähedale, et tekkis lühis või puu jäi juhtmele rippu, tuleb sellest viivitamatult teavitada käidukorraldajat, vältida igasugust lähenemist puule, ka sae päästmise eesmärgil. Puu langemisel juhtmetele on keelatud minna sellele lähemale kui 20 m. Puu eemaldamine võib toimuda ainult ohuteadlike isikute poolt.
  10. Mootorsaag tuleb käivitamiseks tõsta vähemalt kolm meetrit kütuse tankimise paigast eemale.
  11. Kütuse- ja määrdeainetega ümberkäimisel tuleb vältida nende valgumist pinnasesse või vette.
  12. Kütusekanistrid peavad olema terved, töökorras tihenditega ja hoolikalt suletud.
  13. Kaitsevööndite puhastamisel ja raadamistöödel tuleb lähtuda tuleohutuse nõuetest, vastavalt:
* Tuleohutuse seadus

[Tuleohutuse seadus - Riigi Teataja](https://www.riigiteataja.ee/akt/13314859?leiaKehtiv)

* 1. Töövõtja on kohustatud oma töötajatel ja alltöövõtjatel läbi viima tuleohutusalase instruktaaži.
  2. Metsas on keelatud teha lõket selleks mitte ettevalmistatud kohas. Tuleohtlikul ajal ja alal on keelatud metsas suitsetamine, lõkketegemine ning muu tegevus, mis võib põhjustada tulekahju.

# Hädaolukorrad

* 1. Tulekahju korral, mida ei suudeta iseseisvalt kustutada, tuleb teatada päästeteenistusele telefonil 112 ja liini- või gaasisüsteemi käidukorraldajale ning võimalusel asuda olemasolevate vahenditega põlemiskollet kustutama, samas kindlustades enese ohutuse.
  2. Tulekahjust teatamisel tuleb öelda helistaja nimi, sündmuskoha asukoht ja mis põleb.
  3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb teatada päästeteenistusele telefonil 112 ja käidukorraldajale.
  4. Lõhkekeha leidmisel tuleb teatada päästeteenistusele telefonil 112 ja käidukorraldajale ning peatada töö kuni päästeameti saabumiseni ning oodata edasisi käidukorraldaja korraldusi.

1. Töövõtja peab arvestama, et Elering AS ei vastuta kaitsevööndites asuvate kivide, tehispaigaldiste ja muude tööd segavate objektide võimaliku paiknemise eest. [↑](#footnote-ref-1)